153 
i det heldigste Tilfælde overhovedet ikke andet at vente, 
end at gjenkjende Solens Normalspektrum i det fra Pla¬ 
neterne reflekterede Lys, med hist og her muligvis ny til¬ 
trædende mørke Spektrallinier, der i saa Fald med nogen 
Sikkerhed kunne vidne om den ny tiltrædende Absorption ved 
den dobbelte Passage frem og tilbage igjennem vedkom¬ 
mende Planets Atmosfære. Saaledes forholder det sig i 
Virkeligheden. Merkurs Spektrum er, sammenlignet med det 
samtidig synlige Luftspektrum, i fuldstændig Overensstem¬ 
melse med Sollysets, men i de bedste Instrumenter form aar 
Ingen at skjelne deri mere end nogle Hovedlinier, D, E, 
F og b-erne. 1 større Mængde vise Linierne sig i Venus¬ 
lyset, men de ere alle i komplet Overensstemmelse med 
Solens. At visse deriblandt synes at være stærkere, at 
fremtræde noget mere udbredte end i Normalspektret, 
kan ikke afgive Grundlaget for videregaaende Spekulation. 
Ved Mars er der vel blevet set nye og temmelig stærke 
Absorptionsgrupper, men de synes væsentligst at falde sam¬ 
men med de Grupper af telluriske Linier, som først stærkt 
udvikle sig, naar Solen er i Op- eller Nedgang. Hvad 
andet kan der vel deraf udledes, end at Mars besidder en 
Atmosfære, der muligen ikke er vor egen meget ulig? 
Endskjøndt det i Jupiterspektret med den yderste, 
næsten pinlige Anstrængelse er lykkedes ved direkte Maa- 
linger at fastlægge henved et halvt Hundrede Linier, ere de 
dog uden Undtagelse alle identiske med Sollysets. Man aner 
rigtignok Tilstedeværelsen af nogle svage Grupper foruden ; 
dem tør vi vel betragte som hidrørende fra den ingenlunde 
tynde Atmosfære, som vi kjende en Del bedre gjennem 
den direkte, teleskopiske Iagttagelse. Og sikkert og ganske 
afgjort er det, at Spektroskopet aldrig vil kunne belære os 
med Hensyn til dette Gashylsters kemiske Sammensætning. 
Vanskeligere er allerede Saturnslysets Analyse. Desuden 
har denne Planet i de sidstforløbne Aar stedse befundet 
sig saa lavt over den europæiske Horisont, at man i Grun¬ 
den ikke kan nævne nogetsomhelst spektroskopisk Resultat. 
